
Баровки  – с. 1, еп. 35, Танцова треска

Участници:

Мъже
Жени



Деца
Мъри
Шер 



Дете
Шон
Дион
Адам
Амбър
Чад
Сестра
Клейтън

Лекар 

Шер
**Под натиска на предстоящите тестове, текущи изпити и бележките на Клиф върху “Моби Дик”, голямата бяла скука, сключихме тържествен договор да се скатаем и да избягаме.
Шон
Захапи ме, кит!

Шер
* Като говорим за страшни бели бозайници, наскоро попаднах на плячката на срока – новата ми сродна душа Адам. Стискам палци, чукам  на дърво, заешка лапа - мисля, че с него ще ида на бала.

Дион
Мъри, защо не платиш за паркинг? Това няма край. На Брук Шийлдс й отне по-малко време да си оскубе първобитните вежди.

Шон
Да, човече, паркирай някъде. Трябва да разкрия мускулите си за плажните хубавици.

Мъри
Хайде, успокойте се всички. Аз също съм нетърпелив. Момичето ми ще лудува сред вълните.

Дион
*Как не.

Мъри
*Какво?

Шер
Мъри, Дион носи “Мосимо” от две части и дълга до земята копринена туника.
Мъри
Е, и?

Дион
И ако се кача на сърф, ще се скапе.

Мъри
Я чакай. Защо си купуваш бански костюм, ако няма да се мокриш?

Дион
По същата причина, поради която ти не си обуваш безценните “Еър Джорданс”, за да играеш баскетбол.

Мъри
Да, но когато моите “Еър Джорданс” се намокрят, не прилепват еротично по краката ми.

Шер
Хей, веднага спрете приказките. Отпред има място!

Амбър
**О, не!

НАДПИС
БАРОВКИ
УЧАСТВАТ
РЕЙЧЪЛ  БЛАНЧАРД

СТЕЙСИ  ДАШ


ДОНАЛД  АДИСЪН  ФЕЙЗЪН

ИЛАЙЗА ДОНОВАН


ШОН ХОЛЪНД

ДЪГ ШИЙЪН в ролята на Мел

ПО ИДЕЯ НА
ЕЙМИ ХЕКЪРЛИНГ
ПРОДУЦЕНТ 
ТИМ О`ДОНЪЛ
Шер
За малко да загинем при катастрофа. Усетих студения пръст на смъртта по врата си. После разбрах, че била туршия от обяда на Мъри. Така или иначе – смразяващо. За щастие шофьорът на камиона беше добре и никой не пострада, но плажното ни настроение изчезна като дим и остана зловещото усещане за присъствието на Фран Дрешър.
Адам
Не мисля, че избягването на чудовищни камиони ще стане екстремен спорт.

Шон
Аз просто се молех да имам чисто бельо, та мама да не се срамува в моргата.

Дион
Бях ужасена. Още треперя.

Амбър
* Някой иска ли сок?

Дион
Не сме в настроение да смучем сокчета, Амбър.

Амбър
О, моля те. Не мога да променя природния закон този с най-бързи рефлекси да заема мястото за паркиране. Оцеляване на видовете, така че не се впрягай толкова.

Шер
Това е сериозно. За малко да влезем в траурната страница на годишника.

Амбър
Виж, това би било трагедия. Нямаш ли си класически пъпчиви училищни снимки? Представи си да останеш във вечността като “Вулканът Везувий”?

Дион
Обратно на това да си известна като “Зловонният канал”.

Шер
Ще спрете ли да се карате? Изгубихте 10 секунди от живота си за безсмислени караници.
Амбър
А ти изгуби още 3 да хленчиш за  това.

Шер
Говоря сериозно. Ами ако бяхме загинали днес? Погледнете живота ни. Има още толкова неща за правене.
Амбър
Като гримът ти? Една дума. Съчетаване.

Адам
Има едно нещо, което искам да направя.

Шер
Така ли?

Адам
Да карам сноуборд в Хималаите. Да се срещна с Йети. 

Шер
О! *Ами вие? Има ли нещо, което бихте искали да направите, преди да станете храна за червеите?

Амбър
Абсолютно. Искам поне веднъж да забравя за размера на мъжкия портфейл, броя на ценните му книжа, стойността на попечителския му фонд и да се натискам с обикновен член на мъжкото съсловие.

Шон
Съжалявам, не си мой тип, Амбър.

Дион
Стига, Амбър, виждала съм те с много мъже.

Амбър
Да, но всички те имат бъдеще и ум. Искам просто безмозъчно парче плът.

Дион
Ами добре. Я да видим. О, какво ще кажеш за онази агнешка пържолка ей там?

Амбър
*Може ли? Спасителят?

Мъри
Ще се справи с теб. Трениран е за атаки от акули.

Амбър
Навита съм. Пожелайте ми късмет.

Дион
* Не тя има нужда от късмет, а горкият спасител.

Амбър
**Здрасти. Чудех се можеш ли да ми помогнеш. Карах курс за първа помощ и странно, но не си спомням дали бяха две вдишвания и натиск или едно вдишване – два пъти натиск?
Чад
Боже, това го знаех.

Амбър
Как се казваш?

Чад
Чад Майкъл Торсес. Казвах се Елдън, но го смених…
Амбър
Да минем на въпроса, Елвис. Искам да се натискаме. Навит ли си?

Чад
Става. Защо не? Дадоха ни половин час обедна почивка.

Амбър
Все едно.

Шер
**Ами ти, Ди, какво би искала да направиш, ако ти остава само един ден?

Дион
Фантазията ми не е много оригинална. Същото прекрасно нещо, което всяко момиче иска.

Мъри
Мъри?

Дион
Не. Да яздя кон по брега.

Мъри
Ю-ху!

Дион
Гола.

Мъри
Гола?

Дион
Аха.

Мъри
Това е и моята фантазия! И знам къде дават коне под наем надолу по брега. Скъпа, ще се радвам да осъществя фантазията ни.

Дион
Не може да бъде!

Мъри
И още как! Ако успея да спра треперенето на ръката си, за да извадя кредитната си карта. Добре, хора, отивам да наема кон.

Шер
*Шон, ти какво би искал да направиш?

Шон
Винаги съм искал да скоча с парашут.

Адам
Страхотно. Чист адреналин. Направи го.

Шон
Иска ми се. Но не мога.

Адам
Разбира се, че можеш. Ще те заведа.

Шон
Благодаря, но не това е проблемът. *Страх ме е от високото.

Шер
Класически страх. Можеш да го преодолееш.

Шон
Не мисля. Ужасявам се от много неща.

Шер
С всички е така. Аз се страхувах от балсам без измиване – къде отива? Ами ако се уплашиш и го измиеш, тогава какво?

Шон
Напразно се хабиш, скъпа. Затова си обръснах главата. Страх ме е от продукти за коса. И клоуни, и сирене, и онези тракащи челюсти, които правят така… дори и сега ги чувам.
Шер
Шон, нямах представа.

Шон
Никой няма. Но близостта на смъртта изкара наяве всичките ми страхове. Страх ме е от всичко. Но повече от леприконите ме е страх, че ще умра като страхливец.

Адам
Шон, няма проблем да те е страх от разни неща. Естествен механизъм за защита. Единственият начин да ги пребориш е да се изправиш срещу тях.

Шон
Прав си. 

Шер
Къде отиваш?

Шон
Не знам. на по-далече от пудела.

Шер
Чук-чук, Адам. Този полъх на смъртта събуди ли у теб това, което събуди у мен?


Е, Адам, има ли нещо, което не си правил с никого, но много ти се иска да направиш в живота си, преди да станеш толкова стар, че тялото ти вече да не ти служи?

Адам
Има един закътан залив надолу по брега. Искаш ли да отидем?

Шер
Да, бих искала.

Дион
Хайде, съблечи се зад коня си, аз ще се съблека зад моя кон и после заедно се качваме.
Мъри
Виж, това с голотата беше твоя фантазия.

Дион
Ти каза, че е и твоя.

Мъри
Да, но ти да си гола. В моята фантазия си бях с гащи.

Дион
Ако и двамата не сме голи, нищо няма да стане.

Мъри
Винаги има уловка.

Амбър
* Каза ли нещо?

Чад
Не.

Амбър
Добре.

Шон
**Имате ли нещо със сирене в него?

Продавач
Притежаваме разрешително да слагаме сирене във всичко, сър.

Шон
Добре, коя храна има най-много сирене в нея?

Продавач
Предлагаме тройна и четворна порция сирене за начос.

Шон
Слагай.

Продавач
Добре.

Шон
* Ама че гадно! Какво е това?

Продавач
Млечна мазнина, оцветител номер 3 и много от полимерите, които използваха за построяване на совалката “Колумбия”.

Шон
Продължавай.

Дете
** О, не!

Шер
* Това прилича на плажа от “Контакт”, на който Джоди Фостър видя баща си. О, господи! Татко!

Адам
Какво?

Шер
Шегувам се.

Адам
Много смешно, Шер.

Шер
Искаш ли да поплуваме?

Адам
Зависи. И твоят бански ли се разпада във водата?

Шер
Не. Ей, съвсем сами сме.

Адам
Да, това беше смисълът.

Шер
**Адам, не съм сигурна.

Адам
Няма проблем. Шер, искам да правим само това, което ти би искала.

Шер
Не е ли съвършен? Може би сме готови да навлезем в училището на плътските знания. Но ми трябва знак.
Адам
Шер, мисля, че се влюбвам в теб.

Шер
Зън-зън-зън. Това е знак.


**Къде е колата на Мъри?

Адам
*Шер, все още не мога да си фокусирам погледа.

Дион
*Мъри? Скъпи? Добре ли си?

Мъри
Какво? А, добре съм.

Дион
Хубаво.

Мъри
Само се тревожа за яйцата, които трябва да доставим. Все пак е Великден и децата разчитат на мен.

Дион
Ти си лежи, скъпи. Браво. Точно така.

Шон
Не ме е страх от водорасли. Не ме е страх от водорасли. Не ме е страх от водорасли. Не ме е страх от водорасли. Не ме е страх от… **Да?

Дион
**Мъри, моля те, тихо! Опитвам се да говоря.

Мъри
Наричай ме Бейби Спайс.

Шон
Кой е?

Дион
Аз съм, Ди. Мъри падна от коня и си удари главата. Пътуваме към болницата.

Шон
Той добре ли е?
Мъри
(пее фалшиво) Аз съм малко чайниче и вдигам топла пара…
Дион
Шон, страх ме е. Намери Шер и Адам и тръгнете с колата на Амбър. О, оставихме конете вързани на плажа. Би ли ги върнал в конюшнята, моля те?

Шон
Дадено. *Коне?

Амбър
*Ти си невероятен! След няколко години, когато съм омъжена за сенилен изпълнителен директор от “Форчън 500” и живея в Марта`с Винярд в имение, огромно колкото цял квартал, обещай, че ще идваш да прогонваме любовната носталгия.
Чад
Почти не разбрах какво ми каза.

Амбър
* О! Това е бюст, за който и самата Памела Андерсън би съдила хирурга си.

Чад
Това е Памела Андерсън.

Амбър
Какво?

Чад
На дюните оттатък снимат “Спасители на плажа”. Работих с тях сутринта.
Амбър
О, трябва им истински спасител, да не би тъпите актьори да вземат да потънат?
Чад
Не. Аз съм актьор във филма. Гостуващ актьор. Отровна медуза ме ужилва смъртоносно.

Амбър
Гост-актьор? Искаш да кажеш, че съм обменяла слюнка с телевизионния еквивалент на носача от супермаркета? *Извинявай, хубавецо, аз изчезвам!
Чад
Може ли все пак да те посетя в Марта`с Бекярд?

Шон
**Амбър, скачай! Мъри е пострадал и е доста зле. *Дий, дий, дий, дий! 
Амбър
**Хей!

Шон
Мъри е пострадал!

Амбър
Има дислокация на скалпа или нещо такова. Дион го е завела в болницата. Мятайте се. Не че вече не сте.

Шер
**Той добре ли е?

Дион
Не знам. Заведоха го на КАД-скенер.

Шон
О, кот…

Адам
И от котки ли те е страх?

Шон
Само от мюзикъла.

Дион
Нещо бърбореше и припадна. А като стигнахме, не можа да слезе от колата. Каза, че не си чувства краката.

Амбър
И на мен ми се случва. Остри обувки ли носеше?

Шер
Амбър, млъкни.

Амбър
Какво? Сякаш не е важно. Нали се мислеше за Спайс гърл? Да, изкарайте си го на мен.

Шер
*От колко време е вътре?

Дион
Не знам. Струва ми се цяла вечност. Направо ще повърна.

Шон
Аз също.

Адам
Поеми дълбоко въздух.  Ще ти стане по-добре.

Шон
*Стана още по-лошо. Извинете.

Клейтън
**Да ви помогна?

Амбър
Как да получа сода тук? Да даря орган?

Клейтън
Не, трябват ви монети.
Амбър
Уф! Колко ретро.

Клейтън
Ще се радвам да ви почерпя.

Амбър
Спести си дребните, доктор Дентън.

Клейтън
Моля?

Амбър
Виж, няма да се получи. Да, ти си красив млад бъдещ доктор. Ще излизаме, ще се оженим, ще те издържам и ще изплащам шестцифрения ти студентски заем. Но още щом откриеш собствена практика, ще изпаднеш в криза на средната възраст с трофейна женичка, а аз ще си падна на задника, който дотогава ще има нужда от лифтинг. Така че си спести дребните.

Клейтън
Госпожице, почакайте.

Амбър
Не ме моли. Това ме отвращава.

Клейтън
Първо, аз съм гей. Второ – имате наченки на обезпокоителен обрив по краката… и ръцете … и по врата.

Шер
* Мъри, какво стана?

Шон
Добре ли си?

Дион
О, скъпи!

Мъри
Не, не, не. Сигурно ще го кажа само веднъж, но не ме докосвай. Никъде.

Лекар
В момента е малко кисел. Получил е леко сътресение.
Дион
Това обяснява деменцията.

Лекар
Има няколко контузии.

Мъри
Някои са смучки.

Дион
Все още е замаян.

Лекар
Има пукната ключица и не знаем какво е станало, но тестисите му са отекли до размер на малък грейпфрут.
Мъри
*Възразявам срещу думата “малък”. Не можахте ли да кажете “едри лимони”?

Лекар
Известно време ще го наблюдаваме. Защо не се настаните удобно?

Мъри
Сякаш е възможно.

Шон
Разбирам те, брато.

Мъри
Шон, какво стана?

Шон
Току-що изкараха кило и половина топка сирене от червата ми. Казаха, че било за световен рекорд.

Мъри
Същото казаха и за семейните ми ценности.
Шон
Върхът.

Амбър
Дори не си помисляй да ми втриваш това на гърба.

Шер
Амбър?
Сестра
*Не се ласкай. Вчера разтривах задника на Матю Маконъхи. Ти не си голяма работа.
Амбър
*Покрий ме! Покрий ме!

Сестра
Приятели ли сте й?

Дион
“Приятели” е твърде силна дума.

Сестра
Разбирам. *Малката ви дружка има ужасни протривания от нещо, което е правила на пясъка. Бих й предписала да се маже с “Каламин” и промяна на поведението.

Амбър
* И търпя това от масажистка на задници?

Шер
Съвършен завършек на съвършено ужасния ден.

Амбър
Какво става, Шер? Да не би Адам да разби айсберга на девическото ти пътуване?

Дион
Шер, така ли е?

Адам
Вижте, това не е ваша работа.

Шер
Няма проблем. Ние обсъждаме всичко. А после и Амбър разбира отнякъде. За да е ясно на всички, отговорът е “не”.

Амбър
Нека позная. Искала си първият път да е наистина запомнящ се. Толкова е старомодно.

Шер
Просто решихме, че няма защо да бързаме, само защото ни е страх, че няма да живеем достатъчно дълго да видим Майкъл Болтън напълно плешив.

Дион
Прозрение. Всички преживяхме днешния ден сякаш ни беше последен.

Мъри
За някои части от мен  едва не стана.
Шон
На мен ли го казваш! Разказах ли ви за водораслите?

Адам
Мисля, че трябва да се прибираме, да не вземем да изгорим.

Шер
Съгласна съм. Телата ни не могат да понесат много такива дни.

Амбър
Като стана дума кой колко може да понесе, къде е Добрата вещица с болкоуспокояващите ми?

Сестра
Заради тези думи термометърът отива първо във фризера.

Шон
**Знаете ли, днес се случи едно хубаво нещо. Изправих се пред доста от страховете си и ги победих. Отсега нататък ще ям сирене по-умерено.

Адам
Браво на теб.

Амбър
Вижте, клоунът Водка е дошъл да забавлява болните деца.

Мъри
*Шон, бъди силен. Това е просто клоун.

Дион
Той няма да те нарани.

Шон
Прави сте. Здравей, клоун.

Шер
*Виж, Шон, направи ти пудел.


Край

